Έχουν μεν παρόμοια συμπτώματα: φαγούρα, ερυθρότητα, ξεφλούδισμα, ωστόσο ο τρόπος που θα τις προσεγγίσουμε θεραπευτικά συχνά διαφέρει.
Όταν μιλάμε για ξηροδερμία μιλάμε για ξηρότητα στο τριχωτό της κεφαλής. Δεν υπάρχει κάτι παθολογικό. Το δέρμα μας είναι αφυδατωμένο - ή κάτι το έχει ερεθίσει - και ξεφλουδίζει, με αποτέλεσμα να βλέπεις τελικά αυτές τις ξηρές νιφάδες στους ώμους σου, τις λεγόμενες φολίδες.
Αντίθετα στην πιτυρίδα υπάρχει κάτι παθολογικό. Είναι μια χρόνια πάθηση του δέρματος που εμφανίζεται σε ποσοστό πάνω από το 20% των γυναικών και πάνω από το 30% των ανδρών. Οι φολίδες εδώ είναι μεγαλύτερες από ότι στην ξηροδερμία, το χρώμα τους μπορεί να είναι κάπως πιο κιτρινωπό και αρκετές φορές δεν πέφτουν στους ώμους. Γιατί; Γιατί παρατηρείται λιπαρότητα. Οι φολίδες παραμένουν προσκολλημένες στο τριχωτό της κεφαλής.